[{"text_idx": "#000002", "text": "blogo, komunikado, lingvoj, livejournal, mia vivo, uk, universala kongreso"}, {"text_idx": "#000003", "text": "Pasintsemajne mi ricevis rememorigon, ke mia blogo c\u0302e livejournal ig\u0302is 18 jara! Ia virtuala donaco atendis min. Mi pensis, ke jam la memoro de tiu blogo estas donaco! C\u0302u g\u0302i ekzistas ankorau\u0306 entute Mi klakis, kaj komencis relegi miajn malnovajn blogenskribojn."}, {"text_idx": "#000015", "text": "Mi certe ne povus elekti nur unu. Mi nur scias, ke mi neniam c\u0302esis komuniki en Esperanto. Voc\u0302e, skribe, leteron verkante, ricevante, organizante. Mi estas denaskulo, mez-30-jara, kaj mi dau\u0306re estas c\u0302i tie... Nun mi ec\u0302 laboras per la lingvo kaj havi konversaciojn ne pri la lingvo, sed io alia estas refres\u0302iga sperto. Fari podkastojn pri literaturo, verki kaj instrui estas g\u0302ojo! Antau\u0306e mi s\u0302ategis diskuti pri organizado (fakte, mi dau\u0306re s\u0302ategas, c\u0302ar kion kaj kiel ni organizas en kaj por la komunumo?), tamen, nun la plej granda parto de miaj konversacioj estas c\u0302irkau\u0306 literaturo. Kial kaj kiel verki en Esperanto? C\u0302u indas? Sed kiu legas tion?"}, {"text_idx": "#000018", "text": "C\u0302ar esti denaskulo en si mem ne estas sukceso, atingo au\u0306 io ajn, simple estas, ke mi parolas Esperanton. Nek paroli la hungaran estas atingo, sed verki en g\u0302i ja estas io alia. Afero, kiun mi same povas danki al mia laboro. Mi decidis partopreni en novelo-verkkurso nur por lerni pli pri pedagogio, taskoj, sintenoj, kiel doni kaj ricevi kritikojn. Esti c\u0302e la alia flanko de la virtuala tablo. Studento denove. Kaj aspektis tiel, ke kelkfoje kion mi verkis plac\u0302is al aliaj. Kelkfoje mi ankau\u0306 sentis tiel, ke verki en Esperanto sukcesas pli rapide, kaj unue verkis miajn novelojn en Esperanto kaj nur poste hungarigis ilin. Ne tradukis. Tio ne estis tiel simple. Mi iom tradukis, iom reverkis ilin lau\u0306 la hungara lingvo. Kaj kiam estos publikigita mia unua novelo en la hungara de la organizantoj de la kurso en sia retejo? La 26-an de julio. Kelkaj aferoj ne estas hazardaj. La du lingvoj restas firme interplektitaj en mia vivo."}, {"text_idx": "#000023", "text": "Tial estas plezuro kiam oni havas kunlaboron kun homoj kiuj fakte entuziasme volas au\u0306di la opinion kaj spertojn de denaskulo, kaj akceptas (au\u0306 tre naivas?) ke ricevos atakojn, malagrablajn komentojn sub videoj. Kvankam kelkfoje mi sentas tiel, ke se ie ajn oni ne angle parolas au\u0306 pridiskutas lingvan temon jam venas la plendoj. Ni vivas en stranga mondo..."}, {"text_idx": "#000025", "text": "Krom la video, kunlaboranto de Wikitongues, Gian Pablo Antonetti verkis artikolon pri Esperanto, parto de g\u0302i estas kelkaj pecoj de la intervjuo kiun li faris kun mi. Unu el la aferoj pri kiuj ili laboras estas kolekti kaj surbendigi c\u0302iujn parolitajn lingvojn. La projekto mem estas tre interesa, kaj mi vere kurag\u0302igas vin surbendigi videon por ili. G\u0302is oni ne kontaktis min, mi bedau\u0306rinde tute ne au\u0306dis pri ili. Plej vers\u0302ajne c\u0302ar mi ne estas lingvemulo en la tradicia senco. Jes, mi parolas pli da lingvoj ol la denaskaj, lernis kelkajn dum la jaroj. Sed mi ne parolas ilin aparte perfekte, kaj ne havas tiun senc\u0302esan soifon por lerni novajn lingvojn au\u0306 pridiskuti lernometodojn, gramatikon au\u0306 ajnan komparadon inter lingvoj kion mi vidas kutime c\u0302e poliglotoj. Mi simple komprenas la rolon de lingvoj, c\u0302iam strebis lerni kaj uzi la lokan lingvon de la lando kie mi log\u0302is."}, {"text_idx": "#000028", "text": "Mi petis intervjuon de Kla\u0301ra por komune esplori kion ni pensas pri denaskeco. Unue, mi petis s\u0302in paroli pri sia familio, lingvaj dinamikoj kun siaj fratoj. Poste ni atingis la momenton kie jam indis komenci kompari niajn diversajn perspektivojn kaj spertojn pri denaskuleco. Ili vere similas. C\u0302u surprize? Eble ne."}, {"text_idx": "#000030", "text": "Kun Kla\u0301ra ni ambau\u0306 estas franc-hungaroj, log\u0302is por mallonga tempo en Bruselo, studis en Nederlando, parolas preskau\u0306 la samajn lingvojn, kaj ni ec\u0302 trovis multe pli da komunaj aferoj dum nia babilado. Legi plu \u2192"}, {"text_idx": "#000032", "text": "au\u0306tismo, Daniel Tammet, esperanto, intervjuo, libro, lingvoj, poligloto"}, {"text_idx": "#000034", "text": "Mi j\u0302us rimarkis, ke la lasta libro C\u0302iu vorto estas birdo, kiun oni instruas kanti de Daniel aperis antau\u0306 kelkaj semajnoj, fine de au\u0306gusto. Ne, mi ankorau\u0306 ne legis g\u0302in. Mi pretigis tiun c\u0302i intervjuon kun li retleterumante jam antau\u0306 jaro. Fine, mi tamen ne aperigis g\u0302in, c\u0302ar tiutempe mi laboris tiom multe por TEJO, ke mi tute ne havis energion skribi pri au\u0306 en Esperanto krom mia laboro. Nun mi relegis nian korespondadon, kaj pensas, ke tamen indas paroli pri li, kaj lia interesa sinteno rilate al Esperanto. G\u0302i eble tute ne plac\u0302os al vi. Legi plu \u2192"}, {"text_idx": "#000038", "text": "legu pli en la arkivo"}, {"text_idx": "#000045", "text": "Vidi retejon en la legilo"}]